3. ΑΝΑΓΚ. ΝΟΜΟΣ 1860 της 23/23 Ιουν. 1951 (ΦΕΚ Α΄ 185) Περί συμπληρώσεως διατάξεων της υπ’ αριθ. 73/1945 Συντ. Πράξεως. Άρθρ.1.-(Εις το άρθρ. 6 της υπ’ αριθ. 73/1945 Συντ. Πράξεως «περί κολασμού και εκδικάσεως εγκλημάτων πολέμου κλπ.» προστίθεται παράγραφος τετάρτη). Η ανακοπή απευθύνεται προς το κατά το άρθρ. 6 παρ. 1 Συμβούλιον όπερ συγκροτείται εκ τινός των παρά τω γραφείω εγκλημάτων πολέμου απεσπασμένων δικαστών έχοντος τουλάχιστον τον βαθμόν Προέδρου Πρωτοδικών, και εκ τεσσάρων δικαστών παρά τω αυτώ γραφείω εγκλημάτων πολέμου υπηρετούντων. Ασκείται δε υπό του κατηγορουμένου ή του νομίμως διωρισμένου ειδικού πληρεξούσιου αυτού, κατά τας διατάξεις της Ποιν. Δικονομίας. Δυνάμει της παρ. 3 άρθρ. 2 του Ν.Δ. 4016/1959, κατωτ. σελ. 102,01 η ανωτέρω ανακοπή εκδικάζεται υπό του Συμβουλίου των εν Αθήναις Εφετών συντιθεμένου εκ 5 δικαστών. Η κατά το άρθρ. 478 παρ. 2 της Ποιν. Δικονομίας υποχρέωσις του κατηγορουμένου όπως προσαγάγη κατά την άσκησιν της εφέσεως ή και εντός της προς ταύτην προθεσμίας βεβαίωσιν του διευθύνοντος την φυλακήν ότι κρατείται, εν αυτή δυνάμει του ανακοπτομένου βουλεύματος, δεν απαιτείται εν προκειμένω. Η άσκησις της ανακοπής γίνεται ενώπιον του Γραμματέως του Συμβουλίου εγκλημάτων πολέμου (άρθρ. 6 παρ. 1 Συντ. Πράξεως 73/1945), εντός 60 ημερών από της δημοσιεύσεως του παραπεμπτικού βουλεύματος. Δια τα προ της δημοσιεύσεως του παρόντος νόμου εκδοθέντα βουλεύματα η ανακοπή επιτρέπεται εντός προθεσμίας 60 ημερών από της ισχύος του παρόντος νόμου. Ο Γραμματεύς του Συμβουλίου, υποχρεούνται όπως αμελλητί παραδώση την έκθεσιν ανακοπής μετά της σχετικής δικογραφίας εις τον διευθύνοντα το Γραφείον εγκλημάτων πολέμου, όστις και συγκροτεί το ανωτέρω Συμβούλιον προς εκδίκασιν της ανακοπής. Ο κατηγορούμενος δικαιούται, παριστάμενος ενώπιον του Συμβουλίου αυτοπροσώπως ή δια πληρεξουσίου να υποβάλλη υπομνήματα προς υπεράσπισίν του και να προτείνη μάρτυρας υπερασπίσεως. Το Συμβούλιον δύναται εάν μεν τα προσαγόμενα στοιχεία υπό του κατηγορουμένου ουδέν νεώτερον στοιχείον εν τη δικογραφία προσθέτουσι, να εκδώση άνευ διατάξεως ανακρίσεως το βούλευμα αυτού επί της ανακοπής εκτιμών εκ νέου την υπόθεσιν. Αν δε κρίνη ότι απαιτείται περαιτέρω ανάκρισις να διατάξη τοιαύτην δια τινός των μελών του. Περατωθείσης της ανακρίσεως εισάγεται εκ νέου η υπόθεσις ενώπιον του Συμβουλίου δια την έκδοσιν οριστικού βουλεύματος επί της ανακοπής. Άρθρ.2.-Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν ευθύς άμα τη επαναλήψει των εργασιών αυτής. Βλ. περί εγκληματιών πολέμου και τας σχετικάς διατάξεις του Ν. 2058/1952 (τ. 8 σελ. 128,12-128,13). (Μετά την σελ. 102(γ) Σελ. 102,001 271-021 Γραφείο Εγκληματιών Πολέμου 6.Α.κ.3 